C 229/13

ET

Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 229/06)

Käesolev teade avaldatakse kooskõlas komisjoni delegeeritud määruse (EL) 2019/33 (1) artikli 17 lõikega 5.

STANDARDMUUDATUSE HEAKSKIITMISE TEADE

„RUCHÈ DI CASTAGNOLE MONFERRATO“

Viitenumber: PDO-IT-A1258-AM03

Teate kuupäev: 4.5.2020

KINNITATUD MUUDATUSE KIRJELDUS JA PÕHJUSED

1. Lisatakse veinitüüp Riserva

Kirjeldus: veinile „Ruchè di Castagnole Monferrato“ lisatakse uus veinitüüp nimetusega Riserva.

„Põhjendus: KPNiga „Ruchè di Castagnole Monferrato“ on praegu hõlmatud üksnes vein „Ruchè di Castagnole Monferrato“, kuid paljud tootjad lasevad seda pikka aega laagerduda, lastes veinil valmida ka mahutites või puidust vaatides. Kogemust arvesse võttes sooviti seda tootetüüpi tähistada viitega nimetuse Riserva standardile, mille puhul on minimaalne laagerdumisaeg 24 kuud, millest vähemalt 12 kuud peab vein laagerduma puidust mahutites. Selle väga hea kvaliteediga veini organoleptilised omadused arenevad laagerdumise käigus, vein saavutab mitmekesise lõhnabuketi, elegantsi ja täiusliku tasakaalu, mis aitab kaasa maitse kujunemisele, tanniinsus muutub laagerdumise käigus mahedamaks, veinil on täiust ja maitse kestab kaua. Kaitstud päritolunimetus annaks palju juurde seda tüüpi struktuursemale veinile, mis on tarbijate poolt hinnatud, eelkõige väljaspool ELi asuvates riikides nagu Jaapan ja Ameerika Ühendriigid. Muudatus puudutab tootespetsifikaadi artikleid 1, 4, 5, 6, 7 ja koonddokumendi punkti 4.

2. Maksimaalne saagikus

Kirjeldus: veini saagikus hektari kohta tähistust Riserva kandva uue veinitüübi puhul

Põhjendus: muudatused, mis tulenevad veinitüübi „Ruchè di Castagnole Monferrato“Riserva lisamisest ja mille puhul säilitatakse põhitüübi saagikus, mis vastab 9 tonnile viinamarjadele ja 63 hektoliitrile veinile hektari kohta. See saagikus on väga madal, kuid väidetavalt sobib sellist tüüpi veini tootmiseks, samas vähendavad KPNiga veini tootjad seda veelgi, et veini kvaliteediomadused muutuksid vein vananedes veelgi paremaks. Muudatus puudutab koonddokumendi punkti 5 alapunkti b „Maksimaalne saagikus“ ja tootespetsifikaadi artikleid 4 ja 5.

3. Veinivalmistustavad

Kirjeldus: minimaalse laagerdumisaja täpsustamine veintüübi „Ruchè di Castagnole Monferrato“Riserva puhul.

Põhjendus: kehtivate õigusaktide kohaselt on täpsustatud laagerdumisaega, mis nimetust Riserva kandvate punaste veinide puhul ei või olla lühem kui kaks aastat.

Muudatus puudutab tootespetsifikaadi artikleid 5 ja 7.

4. Veinide kirjeldus

Kirjeldus: esitatakse uus veinitüüp „Ruchè di Castagnole Monferrato“Riserva.

Põhjendus: uue veinitüübi „Ruchè di Castagnole Monferrato“Riserva lisamiseks on vaja määrata kindlaks organoleptilised ja keemilised/füüsikalised nõuded, millele vein peab tarbimisel vastama.

Muudatusettepanek puudutab spetsifikaadi artiklit 6 „Veinide omadused tarbimisel“ ja koonddokumendi punkti 4 „Veinide kirjeldus“.

5. Traditsiooniline nimetus Riserva

Kirjeldus: nimetus Riserva.

Põhjendus: vähemalt kaheaastase laagerdumisajaga veinide tähistamisel ja esitlemisel nähakse ette kasutada nimetust Riserva. See veinitüüp meeldib tarbijatele, kes hindavad struktuursemat veini, nagu see, mida toodetakse KPNiga „Ruchè di Castagnole Monferrato“ hõlmatud tootmispiirkonnas ja mida laagerdatakse pikalt, lastes veinil valmida ka mahutites või puidust vaatides. Samuti võimaldab see säte laiendada turul pakutavate veinide valikut.

Muudatus puudutab koonddokumendi punkti 1.3.2 alapunkti b „Muu teave“ – traditsioonilised nimetused.

6. Sulgemissüsteemid

Et olla paindlikum uute sulgemissüsteemide katsetamisel ja proovida eri võimalusi, kuidas veini liidu ja rahvusvahelistele turgudele viia, on veini „Ruchè di Castagnole Monferrato“ puhul lubatud ainult korgist korgi asemel kasutada nüüd kõiki kehtivate õigusaktidega lubatud sulgemissüsteeme, välja arvatud kroonkork.

Veinitüübi „Ruchè di Castagnole Monferrato“ puhul, millele on lisatud nimetus Riserva, on lubatud kasutada üksnes ühest tükist valmistatud korgist korki. kuna see aitab nišitootena valmistatud veini mainet ja kvaliteeti paremini esile tõsta.

Muudatus puudutab tootespetsifikaadi artiklit 8 ja koonddokumendi punkti 9 „Täiendavad tingimused – täiendavad märgistamissätted“.

7. Vormilised muudatused

— Tootespetsifikaadi artikli 6 lõige 2 jäetakse välja, kuna see on asendatud kehtivate õigusaktidega.

— Spetsifikaadi artiklis 10 „Viited kontrolliasutusele“ osutatud viiteid õigusaktidele ajakohastatakse.

— Koonddokumendi punktis 1.2.1 „Kontaktandmed“ on ajakohastatud tootjate ühenduse kontaktandmeid.

KOONDDOKUMENT

1. Toote nimetus

Ruchè di Castagnole Monferrato

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini (veinide) kirjeldus

„Ruchè di Castagnole Monferrato“, ka koos viinamarjasordi tähisega

värvus: rubiinpunane, kergelt violetne, mõnikord oranžika varjundiga;

lõhn: intensiivne, pikalt tuntav, kergelt aromaatne, puuviljane, sealhulgas vürtsikas, piisavalt rafineeritud;

maitse: kuiv, ümar, harmooniline, mõnikord kergelt tanniinine, keskmiselt tugev, kerge järelmaitsega, mõnikord puidule viitavate nootidega;

minimaalne üldalkoholisisaldus mahuprotsentides: 12,5 mahuprotsenti;

suhkruvaba ekstrakti miinimumsisaldus: 21 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,0 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldkogus (milligrammides liitri kohta):

„Ruchè di Castagnole Monferrato“ Riserva

värvus: rubiinpunane, oranžikate varjunditega;

lõhn: tugev, püsib kaua, kergelt aromaatne ja vürtsikas;

maitse: kuiv, ümar, harmooniline, mõnikord kergelt tanniinine, keskmiselt täidlane, kergelt aromaatse järelmaitsega, puidule viitavate nootidega;

minimaalne üldalkoholisisaldus mahuprotsentides: 12,5 mahuprotsenti viinamarjasordi tähistusega vähemalt 12,5 mahuprotsenti;

minimaalne üldhappesus 4,0 g/l

suhkruvaba ekstrakti miinimumsisaldus: 21,0 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,0 Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldkogus (milligrammides liitri kohta):

5. Veinivalmistustavad

a. Erilised veinivalmistustavad

EI KOHALDATA

b. Maksimaalne saagikus

„Ruchè di Castagnole Monferrato“

63 hektoliitrit hektari kohta

„Ruchè di Castagnole Monferrato“Riserva

63 hektoliitrit hektari kohta

6. Määratletud geograafiline piirkond

Tootmispiirkond asub Piemonte maakonnas Asti provintsis ning hõlmab Castagnole Monferrato, Grana, Montemagno, Portacomaro, Refrancore, Scurzolengo ja Viarigi kommuune.

7. Peamised veiniviinamarjasordid

'Barbera N'

'Brachetto N'

'Ruchè N'

8. Seos(t)e kirjeldus

Kontrollitud ja garanteeritud päritolunimetus (DOCG) „Ruchè di Castagnole Monferrato“

Kontrollitud ja garanteeritud päritolunimetusega hõlmatud seitse kommuuni moodustavad väikese veinitootmispiirkonna Asti Monferratos, Tanaro vasakul kaldal, madalate mägedega alal, mille mullastik kujutab endast üleminekut Monferrato merglipinnaselt Asti karotseeniliivale, kus kasvatatakse pärismaist viinamarjasorti 'Ruchè', mida ei esine muudes piirkondades.

Veini valmistamisviisi ning kuiva ja kõrge kvaliteediga veini önoloogilise määratluse eest võib olla eelkõige tänulik kohalikule vaimulikule Luigi Caudale, kes tegutses Castagnoles 20. sajandi kuuekümnendtel aastatel.

9. Olulised lisatingimused (pakendamine, märgistamine, muud nõuded)

Sulgemissüsteemid

Õigusraamistik:

riiklikud õigusaktid

Lisatingimuse liik:

märgistamisega seotud lisasätted

Tingimuse kirjeldus:

„Ruchè di Castagnole Monferrato“ tüübi puhul on lubatud kasutada kõiki kehtivate õigusaktidega lubatud sulgureid, välja arvatud kroonkork.

Veini „Ruchè di Castagnole Monferrato“Riserva sulgemiseks on lubatud kasutada üksnes ühest tükist valmistatud korgist korki.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/15369

(1) ELT L 9, 11.1.2019, lk 2.